CELEX: 32014D1230(01)
Language: lv
Date: 2014-12-15 00:00:00
Title: Eiropas Parlamenta Prezidija Lēmums ( 2014. gada 15. decembris ), ar ko groza Eiropas Parlamenta deputātu nolikuma īstenošanas noteikumus

30.12.2014   
            
            
               LV
            
            
               Eiropas Savienības Oficiālais Vēstnesis
            
            
               C 466/1
            
         EIROPAS PARLAMENTA PREZIDIJA LĒMUMS
   (2014. gada 15. decembris),
   ar ko groza Eiropas Parlamenta deputātu nolikuma īstenošanas noteikumus
   (2014/C 466/01)
   EIROPAS PARLAMENTA PREZIDIJS,
   ņemot vērā Līgumu par Eiropas Savienības darbību un jo īpaši tā 223. panta 2. punktu,
   ņemot vērā Eiropas Parlamenta deputātu nolikumu (1) (turpmāk “Nolikums”),
   ņemot vērā Eiropas Parlamenta Reglamenta 10. un 25. pantu,
   tā kā:
   
               (1)
            
            
               Nolikuma 20. panta 1. punktā ir noteikts, ka “deputātiem ir tiesības pieprasīt tādu izdevumu atmaksāšanu, kas viņiem radušies saistībā ar deputāta pilnvaru īstenošanu”, un 4. punktā ir noteikts, ka “Parlaments nosaka šo tiesību īstenošanas nosacījumus”. Minētie nosacījumi ir izklāstīti inter alia Eiropas Parlamenta deputātu nolikuma īstenošanas noteikumu (2) (“Noteikumi”) 22., 24. un 66. pantā.
            
         
               (2)
            
            
               Līdzīgā kārtā Noteikumu 4. pantā ir paredzēts pienākums deputātiem, kad viņi pieprasa atmaksāt medicīniskos izdevumus, iesniegt oriģinālos apliecinošos dokumentus. Tas nozīmē, ka deputātiem, lai saņemtu viņiem radušos izdevumu atmaksu, bieži nākas ar roku aizpildīt garas un sarežģītas veidlapas un pievienot tām rēķinu oriģinālus un citus apliecinošos dokumentus.
            
         
               (3)
            
            
               Lai mazinātu šīs procedūras birokrātismu, būtu jārada iespēja deputātiem izdevumu atmaksāšanas vai segšanas pieprasījumus iesniegt elektroniski. Deputāti būs atbildīgi par datnes oriģinālo apliecinošo dokumentu saglabāšanu pieņemamā laikposmā, t. i., līdz tā nākamā kalendārā gada 31. decembrim, kurš seko pēc gada, kurā izdevumu atmaksāšanas vai segšanas pieprasījums iesniegts. Attiecīgajiem Parlamenta dienestiem būtu jāīsteno izlases pārbaudes sistēma, kuras pamatā ir standarta revīzijas prakse, lai nodrošinātu, ka apliecinošo dokumentu skenētās kopijas atbilst to oriģināliem.
            
         
               (4)
            
            
               Tādēļ Noteikumi būtu attiecīgi jāgroza, lai: dotu iespēju deputātiem izdevumu atmaksāšanas vai segšanas pieprasījumus iesniegt elektroniski; dotu iespēju deputātiem iesniegt oriģinālo apliecinošo dokumentu skenētas kopijas, apliecinot, ka kopijas ir īstas; un noteiktu, cik ilgs ir laikposms, kurā deputātiem ir jāglabā oriģinālie apliecinošie dokumenti un Parlamenta administrācija var pārbaudīt apliecinošo dokumentu skenēto kopiju atbilstību to oriģināliem.
            
         
               (5)
            
            
               Turklāt saskaņā ar Noteikumu 69. panta 1. punktu Prezidijs atmaksājamo ceļa izdevumu, dienas naudas un vispārējo izdevumu piemaksas summas var indeksēt katru gadu maksimāli tādā apmērā, kas atbilst Eiropas Savienības gada inflācijas līmenim iepriekšējā gada oktobrī, kā to ir publicējis Eurostat.
            
         
               (6)
            
            
               Kā Eurostat paziņoja 2014. gada 14. novembrī, inflācijas līmenis laikposmā no 2013. gada 1. novembra līdz 2014. gada 31. oktobrim ir bijis 0,5 %. Jaunās summas, kuras izriet no korekcijas, kas jāveic, lai ņemtu vērā minēto inflācijas līmeni, būtu jāpiemēro no 2015. gada 1. janvāra un Noteikumi būtu attiecīgi jāgroza,
            
         IR PIEŅĒMIS ŠO LĒMUMU.
   1. pants
   Noteikumus groza šādi:
   
               1)
            
            
               Noteikumu 4. pantu aizstāj ar šādu:
               “4. pants
               Procedūra
               Atmaksāšanas pieprasījumus iesniedz atbildīgajam Parlamenta dienestam vai tieši Komisijas norēķinu birojam, izmantojot vienotas formas veidlapas un pievienojot apliecinošos dokumentus.”;
            
         
               2)
            
            
               Noteikumu 20. panta 1. punkta a) apakšpunktu aizstāj ar šādu:
               
                           “a)
                        
                        
                           par brauciena daļu no 0 km līdz 50 km – EUR 22,62;”;
                        
                     
         
               3)
            
            
               Noteikumu 22. pantu groza šādi:
               
                           a)
                        
                        
                           panta 1. punktu aizstāj ar šādu:
                           
                                       “1.
                                    
                                    
                                       Šo noteikumu 10. panta 1. punkta b) apakšpunktā minēto braucienu ceļa izdevumu gada maksimālā atmaksas summa ir EUR 4 264.”;
                                    
                                 
                     
                           b)
                        
                        
                           panta 3. punkta pirmo daļu aizstāj ar šādu:
                           “Maksimālā izdevumu atmaksas summa gadā par braucieniem, ko veikuši komiteju vai apakškomiteju priekšsēdētāji, lai piedalītos parlamentāra rakstura konferencēs vai pasākumos par kādu no Eiropas tēmām, kas saistīta ar viņu komitejas vai apakškomitejas atbildības jomām, ir EUR 4 264. Iepriekš nepieciešams saņemt Parlamenta priekšsēdētāja atļauju, un tiek pārbaudīts pieejamo līdzekļu apmērs, ievērojot minēto maksimālo summu.”;
                        
                     
         
               4)
            
            
               Noteikumu 24. panta 2. punktu aizstāj ar šādu:
               
                           “2.
                        
                        
                           Ja oficiālais pasākums notiek Savienības teritorijā, deputāti saņem vienreizēju piemaksu EUR 306 apmērā.”;
                        
                     
         
               5)
            
            
               Noteikumu 26. panta 2. punktu aizstāj ar šādu:
               
                           “2.
                        
                        
                           Piemaksas mēneša apmērs saskaņā ar 25. pantu ir EUR 4 320.”;
                        
                     
         
               6)
            
            
               Noteikumu 66. pantu aizstāj ar šādu:
               “66. pants
               Apliecinošo dokumentu aizstāšana
               Nepieciešamo apliecinošo dokumentu zuduma gadījumā deputātam jāiesniedz paziņojums par zudumu, kuram pievieno aizstājošus apliecinošos dokumentus, kas atbilst šajos īstenošanas noteikumos paredzētajām prasībām.”;
            
         
               7)
            
            
               iekļauj šādu pantu:
               “72.a pants
               Elektroniski skenēti apliecinošie dokumenti
               1.   Ja šajos īstenošanas noteikumos ir paredzēta izdevumu atmaksāšanas vai segšanas pieprasījumu iesniegšana, šādus pieprasījumus var iesniegt elektroniskā formā kopā ar elektronisko parakstu.
               2.   Ja šajos īstenošanas noteikumos ir paredzēta apliecinošu dokumentu iesniegšana, šādus dokumentus var iesniegt kā skenētas kopijas ar nosacījumu, ka deputāts/deputāte apliecina, ka iesniegtie dokumenti atbilst to oriģināliem.
               3.   Lai varētu tikt pārbaudīta apliecinošo dokumentu skenēto kopiju atbilstība to oriģināliem, deputāti saglabā oriģinālus līdz tā nākamā kalendārā gada 31. decembrim, kurš seko pēc gada, kurā atmaksāšanas vai segšanas pieprasījums iesniegts.
               Attiecīgie Parlamenta dienesti īsteno izlases pārbaudes sistēmu, lai nodrošinātu, ka apliecinošo dokumentu skenētās kopijas atbilst to oriģināliem.”
            
         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   Šo lēmumu sāk piemērot no tās pašas dienas, izņemot 1. panta 2. līdz 5. punktu, kurus piemēro no 2015. gada 1. janvāra.
   
      (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).
   
      (2)  Prezidija 2008. gada 19. maija un 9. jūlija Lēmums par Eiropas Parlamenta deputātu nolikuma īstenošanas noteikumiem (OV C 159, 13.7.2009., 1. lpp.).